ধাপান্তর নির্দেশিকা  এটি রচনা সংশোধনের জন্য রচনা সংশোধন ও নিবন্ধ মানোন্নয়ন সংঘের সদস্যবৃন্দ কর্তৃক তৈরিকৃত একটি অনুসরণযোগ্য সরল নির্দেশিকা।   ফরম্যাটিং ও উইকি মার্ক-আপ  গুরুত্বপূর্ণ:  নিবন্ধের বিষয়বস্তুসমূহকে বিভিন্ন অনুচ্ছেদে বিভক্ত করুন।  যথাযথ সংযোগ প্রদান করুন এবং দ্ব্যর্থতা নিরসন যোগ করুন। একটি শব্দ শুধু প্রথমবার এলেই তাতে সংযোগ দেবেন। দীর্ঘ নিবন্ধগুলোর ক্ষেত্রে শীর্ষ অনুচ্ছেদে একবার এবং মূল নিবন্ধে একবার সংযোগ দেওয়া যেতে পারে। অত্যন্ত দীর্ঘ নিবন্ধে ব্যতিক্রম হিসেবে শেষের দিকে বড়জোর আরও একবার সংযোগ প্রদান করা যায়। অতিসংযোগ পরিহার করুন; একই শব্দে বারবার সংযোগ মুছে দিন। কম গুরুত্বপূর্ণ:  নিবন্ধে যাচাইযোগ্য উল্লেখযোগ্য তথ্য থাকলে, নিবন্ধের শুরুতে উপযুক্ত তথ্যছক যুক্ত করতে পারেন।  বসতির জন্য, http://itouchmap.com/latlong.html - এই ঠিকানায় স্থানাঙ্ক খুঁজতে পারেন।  নিবন্ধের চিত্র এমন স্থানে সরিয়ে আনুন, যাতে তা দৃষ্টি আকর্ষণ করে। চেষ্টা করুন, যাতে চিত্রের পাশে অযৌক্তিক লেখা না আসে।   নিবন্ধের ভাষা   নিবন্ধে ভাষাগত অস্পষ্টতা, ব্যাকরণগত ও বানানগত ভুল সংশোধন করুন।  ভাষাকে সরলভাবে প্রকাশ করুন। বাক্যের অর্থকে স্পষ্ট করুন, যাতে তা সরাসরি বিষয়বস্তুর দিকে নির্দেশ করতে পারে।  তথ্যসূত্র দ্বারা সমর্থিত না হলে, অতিরিক্ত প্রশংসাসূচক ও প্রচারণামূলক বা অতিরঞ্জিত শব্দ পরিহার করুন।  বাহুল্যদোষে দুষ্ট শব্দ অপসারণ করুন। বড় বড় বাক্যগুলোকে ভেঙে সহজবোধ্য ছোট ছোট বাক্যে পরিণত করুন।  আপনি যদি নিবন্ধে উইকিকরণ প্রয়োজন এমন বৃহৎ একটি অংশ খুঁজে পান, তাহলে সেটি সম্ভাব্য কপিরাইট লঙ্ঘন হয়ে থাকতে পারে। ডুপ্লিকেশন ডিটেক্টর, ইয়ারউইগের কপিভায়ো ডিটেক্টর প্রভৃতি টুল ব্যবহার করে নিবন্ধটি কিংবা এর অংশবিশেষে কপিরাইট লঙ্ঘন করে এমন তথ্য দেওয়া আছে কিনা, দেখতে পারেন। কপিরাইটকৃত অংশসমূহ অবশ্যই অপসারিত হবে। যদি সম্পূর্ণ নিবন্ধটিই কপিরাইট লঙ্ঘন হয়ে থাকে, তাহলে সেটি দ্রুত অপসারণের জন্য মনোনীত করুন। এজন্য নিবন্ধের শীর্ষে  ব্যবহার করুন। এ সংক্রান্ত আরও বিস্তারিত বর্ণনা পাবেন এখানে।   বিরামচিহ্ন   অ্যালবাম, বই ও সাময়িকীর নাম বাঁকা অক্ষরে হবে। কবিতা ও গানের নাম উদ্ধৃতি চিহ্নের (“ ”) ভেতরে বসবে। একই সাথে বাঁকা হরফ ও উদ্ধৃতি চিহ্ন এবং গাঢ় হরফ ও উদ্ধৃতি চিহ্ন পরিহার করুন।  বাংলায় ক্রমিক বা সিরিয়াল কমা পরিহার করুন। অর্থাৎ "এবং", "ও" ইত্যাদি যোজক শব্দের পূর্বে কমা বসাবেন না।  সম্পূর্ণ নিবন্ধে যথোপযুক্ত বিরামচিহ্ন ব্যবহার করুন।   রচনাশৈলী নির্দেশনা অনুসরণ  গুরুত্বপূর্ণ:  শূন্য থেকে নয় পর্যন্ত সংখ্যা বানান করে লিখুন। নয়ের চেয়ে বৃহৎ সংখ্যা সাধারণত অঙ্ক দিয়ে লেখা হয়। তবে এর ব্যতিক্রম হতে পারে। এ সংক্রান্ত বিস্তারিত পাবেন এখানে।  ছবির ক্যাপশন যদি একটি পূর্ণবাক্য না হয়, তাহলে পূর্ণ বিরামচিহ্ন ব্যবহার করবেন না।  বইয়ের নাম অবশ্যই বাংলা অক্ষরে লিখতে হবে।  কম গুরুত্বপূর্ণ:  যদি নিবন্ধে কোনো উৎসের তালিকা থাকে, তাহলে সেটিকে লেখকের নামানুসারে বিন্যস্ত করুন। এ কাজে http://svick.org/SortRefs.aspx -এই উৎস বিন্যাস টুলটি ব্যবহার করতে পারেন।   উচ্চ স্তরের সম্পাদনা (ভালো নিবন্ধ, নির্বাচিত নিবন্ধ)   উপরে উল্লিখিত সমস্ত নির্দেশনা ("কম গুরুত্বপূর্ণ"-সহ) অনুসরণ করুন।  নিবন্ধে বানানের বিষয়ে সতর্ক হোন। এজন্য বাংলা একাডেমি প্রমিত বাংলা বানানের নিয়ম এবং পশ্চিমবঙ্গ বাংলা আকাদেমি কর্তৃক প্রকাশিত বাংলা বানানবিধি অনুসরণ করুন।  উৎসের বিষয়ে তথ্য পেতে http://www.worldcat.org/ ওয়েবসাইটে যেতে পারেন। এর মাধ্যমে আপনি আইএসবিএন ও ওসিএলসি নম্বর পেতে পারেন এবং প্রকাশকের অবস্থান জানতে পারেন। এই সমস্ত বই ও নথিপত্র সংক্রান্ত বিষয়াদি আপনি ওয়ার্ল্ডক্যাটে খোঁজ করে পেতে পারেন।  উইকিপিডিয়ার সাধারণ রচনাশৈলী নির্দেশনা ছাড়াও আরও অন্যান্য রচনাশৈলী নির্দেশনা রয়েছে, যা কোনো নির্দিষ্ট ক্ষেত্রের রচনাশৈলী বর্ণনা করে। যেমন রচনাশৈলী নির্দেশনা/চলচ্চিত্র কেবলমাত্র চলচ্চিত্র সংক্রান্ত নিবন্ধসমূহে মান্য রচনাশৈলীর বর্ণনা করে। এই নির্দেশনায় চলচ্চিত্রের নামকরণ প্রথা, পুরস্কার ও সমালোচনামূলক লেখার নির্দেশনা পাওয়া যাবে।  বিষয়শ্রেণী:রচনা সংশোধন ও নিবন্ধ মানোন্নয়ন সংঘ